CELEX: 62011CA0009
Language: lt
Date: 2011-10-13 00:00:00
Title: Byla C-9/11: 2011 m. spalio 13 d. Teisingumo Teismo (aštuntoji kolegija) sprendimas byloje ( Cour d'appel de Bruxelles (Belgija) prašymas priimti prejudicinį sprendimą) Waypoint Aviation SA prieš État belge — SPF Finances (Laisvė teikti paslaugas — Mokesčių teisės aktai — Mokesčio kreditas už pajamas iš nacionalinėje teritorijoje naudojamam turtui įsigyti suteiktų paskolų — Netaikymas turtui, kurio naudojimo teisė perleista kitoje valstybėje narėje įsisteigusiam trečiajam asmeniui)

3.12.2011   
            
            
               LT
            
            
               Europos Sąjungos oficialusis leidinys
            
            
               C 355/7
            
         2011 m. spalio 13 d. Teisingumo Teismo (aštuntoji kolegija) sprendimas byloje (Cour d'appel de Bruxelles (Belgija) prašymas priimti prejudicinį sprendimą) Waypoint Aviation SA prieš État belge — SPF Finances
   
   (Byla C-9/11) (1)
   
   (Laisvė teikti paslaugas - Mokesčių teisės aktai - Mokesčio kreditas už pajamas iš nacionalinėje teritorijoje naudojamam turtui įsigyti suteiktų paskolų - Netaikymas turtui, kurio naudojimo teisė perleista kitoje valstybėje narėje įsisteigusiam trečiajam asmeniui)
   2011/C 355/11
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour d'appel de Bruxelles
   
   
      Šalys pagrindinėje byloje
   
   
      Ieškovė: Waypoint Aviation SA
   
   
      Atsakovė: État belge — SPF Finances
   
   
      Dalykas
   
   Prašymas priimti prejudicinį sprendimą — Cour d'appel de Bruxelles — EB 10 straipsnio (ES 4 straipsnio 3 dalies) ir EB 49 straipsnio (SESV 56 straipsnio) aiškinimas — Nacionalinės teisės nuostata, pagal kurią suteikiamas mokesčio kreditas pajamų iš nacionaliniam koordinaciniam centrui suteiktų kreditų ar paskolų gavėjams — Tai pačiai grupei kaip ir koordinacinis centras priklausančios bendrovės rezidentės teisė naudoti už paskolintas lėšas įsigytą turtą — Netaikymas tai pačiai grupei priklausančioms bendrovėms ne rezidentėms — Laisvės teikti paslaugas apribojimai
   
      Rezoliucinė dalis
   
   EB 49 straipsnį reikia aiškinti taip, kad juo draudžiama valstybės narės teisės nuostata, kaip antai nagrinėjama pagrindinėje byloje, kurioje numatyta, kad mokesčio kreditas už pajamas iš paskolų, suteiktų kai kurioms bendrovėms nacionalinėje teritorijoje naudojamam naujam turtui įsigyti, suteikiamas su sąlyga, kad bendrovė, įsigijusi turtą pasinaudodama paskola, suteikiančia teisę į mokesčio kreditą, ar bet kuri kita tai pačiai grupei priklausanti bendrovė teisės naudoti turtą neperleidžia tretiesiems asmenims, kurie nėra šioje valstybėje narėje įsisteigę šios grupės nariai.
   
      (1)  OL C 95, 2011 3 26.